গতকাল শুক্রবার সরেজমিন ঘুরে জানা যায়, গত ৩১ মে দুপুরে জমি-জমা সংক্রান্ত বিরোধের জের ধরে একই গ্রামের প্রতিপক্ষ মহাদেব ঢালী, উত্তম ঢালী, জয়দেব ঢালী, শিলা ঢালী, সঞ্জয় ঢালী, ও শুধাংশু ঢালী মিলে নিহত শোভা ঢালীসহ তার প্রতিবন্ধি ছেলে বিধান ঢালী ও পুত্রবধূ সন্ধ্যা ঢালীকে মারধর করে। স্থানীয়রা ওই দিন বিকেলে আহত অবস্থায় নিহত শোভা ঢালী ও তার ছেলে বিধান ঢালীকে নাজিরপুর উপজেলা স্বাস্থ্য কমপ্লেক্সে ভর্তি করে। এ ঘটনায় ওই দিনই বিধান ঢালীর স্ত্রী সন্ধ্যা ঢালী বাদী হয়ে ৬ জনের নাম উল্লেখ করে নাজিরপুর থানায় একটি লিখিত অভিযোগ দায়ের করেন। পরবর্তীতে গত ১৯ জুন স্থানীয় ইউপি সদস্য সুদেব হালদার ঘটনাটি মিমাংশা করে দেয়ার কথা বলে অসুস্থ শোভা ঢালীকে হাসপাতাল থেকে বাড়ী নিয়ে আসলে গত মঙ্গলবার রাতে শোভা রানী ঢালী নিজ বাড়ীতে বিনা চিকিৎসায় মারা যান। এ ঘটনা প্রতিপক্ষরা ইউপি সদস্য সুদেব হালদারকে জানালে তিনি বিষয়টি ধামা চাপা দেয়ার জন্য অসহায় ওই পরিবারটিকে ভুল বুঝিয়ে থানা পুলিশকে না জানিয়ে ময়না তদন্ত ছাড়াই তড়িগড়ি করে লাশ সমাহিত করে।